La revolució industrial va portar diverses millores en els molins que van permetre incrementar la producció de pa, encara que també es van començar a adulterar les farines introduint blanquejants com l'alúmina i farciments elaborats a base de pols d'ossos d'animals. Aquest procés d'industrialització va fer que l'elaboració domèstica decaigués, sobretot en les àrees urbanes. Als Estats Units l'inventor Oliver Evans va desenvolupar màquines de vapor capaces de moldre grans quantitats de cereal en relativament poc temps. Malgrat tot aquesta esplendor, Viena es va anar convertint a la fi del en la ciutat europea que liderava la producció de pa i en l'Exposició Universal de Viena (1873) es van poder comprovar els avenços realitzats en temes de fleca. Gran part dels avenços en fleca provenien de les millores tecnològiques introduïdes pels moliners d'Hongria gràcies a l'esforç d'István Széchenyi. Aquests esforços van fer que l'any 1873 el governador de Minesota contractés a moliners hongaresos en les seves terres amb l'objecte d'aprendre la tècnica vienesa.